For best IPTV provider, please visit: www.IPTV.CAT For best IPTV provider, please visit: www.IPTV.CAT
Dacă femeile și-ar da seama care e cel mai important aspect al maternității,
și-ar îndeplini acest rol având cele mai mari ambiții.
BAZAT PE EVENIMENTE REALE
A fost menită să devină o persoană importantă.
Avea să fie prima dintre toate femeile.
A venit pe lume ca s-o schimbe, dar timpul n-a fost de partea ei.
Au fost trei împușcături.
În față, în piept
și ultimul, în vulvă.
FECIOARA ROȘIE
Dar istoria lui Hildegart a început cu mult timp înainte.
Când eu eram tânără
și au apărut în Galicia primele tratate privind eugenia.
Mă numesc Aurora Rodríguez Carballeira. Sunt mama lui Hildegart.
Datorită nesațului meu intelectual și averii tatălui meu,
am crescut fără limite.
NIETZSCHE AȘA GRĂIT-A ZARATHUSTRA
Așa am aflat despre ameliorarea genetică
și despre lupta pentru drepturile femeii.
Așa am înțeles că noi, femeile,
urma să modelăm viitorul umanității.
Dar ideile sunt neputincioase dacă nu sunt puse în practică.
De aceea am decis să concep un copil
care să-mi aparțină în totalitate mie.
Am căutat un bărbat eligibil din punct de vedere genetic
care nu-l putea revendica drept al lui.
Din pântecul meu s-a născut o fată.
O fată eugenică, prima femeie liberă.
Aș vrea să subliniez că Hildegart nu s-a născut la întâmplare
și nici din simpla dorință animalică a părinților ei de a o concepe,
ci ca parte a unui plan perfect conceput.
Trebuia să fie o ființă pură care să lupte pentru o societate decentă.
Trebuia să fie femeia viitorului.
A început să vorbească la opt luni.
La doi ani, deja citea.
Scria la trei ani.
La patru, era dactilografă autorizată.
E ora șapte. Trezește-te!
A fost crescută după parametri eugenici stricți.
Se trezea mereu la aceeași oră.
Trezește-te!
Fiecare clipă din viața ei era strict plănuită.
Nutriția și igiena erau foarte stricte.
La mic-dejun mânca întotdeauna fructe și lapte.
Seara mânca ceva ușor.
Pentru a-și perfecționa competitivitatea și rezistența,
făcea sporturi.
La opt ani vorbea șase limbi.
Vorbea fluent franceza, engleza și latina.
Și putea traduce din germană, portugheză și italiană.
Ce este eugenia?
Eugenia e aplicarea biologiei eredității,
adică a geneticii,
pentru ameliorarea individului și a societății.
La 14 ani a început studiile universitare de medicină, drept și filosofie.
La 17 ani a devenit cea mai tânără avocată a Spaniei.
Hegel credea că, de vreme ce capacitatea de libertate
e o caracteristică potențială în fiecare membru al speciei umane,
starea de libertate e o realizare de un fel diferit.
E ora șapte. Trezește-te!
Cum facem diferența...
între mascul și femelă?
Cu grijă, nu apăsa stiloul prea tare! Vezi ce se întâmplă?
Învăța cinci ore dimineața,
citea trei ore după-amiaza
și dezbăteam artă înainte de baie.
Oprește-te! Ajunge.
Ce se află la baza ideologiei lui Nietzsche?
Nu se ia. Dumnezeu a murit.
Iar noi suntem creatorii supremi ai societății.
Concentrează-te!
Așadar?
- Nietzsche a fost pre-existențialist? - Nu.
Nietzsche a spus că e nevoie să ai haos în tine
ca să dai naștere unei stele căzătoare.
Mama m-a dat de soție
Eram tânără și frumoasă
Din nou!
Și stai la masă!
Am crescut-o și educat-o de-a lungul anilor.
Știam perfect cât de departe urma să ajungă.
Unu, doi, trei, patru.
Mamă, unde e tatăl meu?
Nu ai tată, copilă.
De aceea suntem libere.
„Nu mai suspinați, domnițelor!
„Bărbații să-nșele mereu au căutat.
„Cu un picior pe țărm și altul pe mare,
„nestatornici au fost mereu.
„De suspine uitați
„și lăsați-i să-și vadă de drum.
„Viața sorbiți-o din plin.
„Suferința care vă macină schimbați-o
„într-un cântec vesel.”
Scuzați-mă!
MADRID, 1931
Scuzați-mă! Dl Guzmán nu vă poate primi acum.
- Așteptăm de o vreme. - Tocmai a căzut monarhia.
- Nu e o zi ușoară azi, dnă... - Rodríguez.
Ea este fiica mea, Hildegart Rodríguez.
Vă pot face programare peste două săptămâni.
Reveniți atunci!
Ieșirea e pe dincolo, mulțumesc.
Doamnă!
Nu aveți voie acolo!
Doamnă, mă ascultați?
Nu puteți intra acolo.
Doamnă!
Vă rog, nu le lăsați să intre!
Doamnă! Deschideți numaidecât?
MONARHIA
Pot să știu de ce nu vreți eseurile fiicei mele?
Sunt mult mai bune decât ce publicați de obicei.
Cine sunteți?
Aurora Rodríguez, mama lui Hildegart Rodríguez,
autoarea textului „Problema sexuală abordată de o femeie spaniolă”.
- Doamnă! - Tocmai a fost proclamată republica.
Am alte priorități.
Scrisoarea noastră precede abdicarea regelui.
- Dolores! - Doamnă!
Nu vă cer să-l publicați acum.
Alegeți dvs. când,
dar, când cade un regim, unul nou trebuie construit.
Aș publica cu plăcere articolul.
Dar nu pot face asta sub semnătura fiicei dvs.
De ce nu?
De obicei, public numele autorului legitim.
De ce credeți că nu e al ei?
Câți ani ai, copilă?
Șaisprezece.
Nicio tânără de 16 ani nu poate scrie așa ceva.
Hildegart poate, și are 16 ani.
Știu că dvs. l-ați scris, dnă Rodríguez.
Ați putea semna articolul și rezolvăm problema.
Nu-mi place când oamenii vor să mă păcălească.
Dolores, te rog!
Guzmán, au încuiat-o din interior!
Întrebați-o orice! În ceea ce privește articolul sau subiectul.
Vreți să vorbesc despre sexualitate cu fiica dvs.?
Întrebați-o orice vreți să știți
ca să vedeți că a scris articolul pe care refuzați să-l publicați.
Foarte bine.
Ce este reforma sexuală, domnișoară?
Într-o viziune abstractă, e doar o propunere de modernizare
a vieții amoroase și sexuale a ființelor umane.
Totuși, dacă mă întrebați despre Liga
condusă de dl Havelock Ellis,
pot cita câteva dintre punctele-cheie ale programului său.
Te ascult.
Drepturi egale pentru bărbați și femei,
eliberarea relațiilor matrimoniale de sub tutela Bisericii,
procreare responsabilă,
acces informat la contracepție pentru proletariat,
protecția mamelor necăsătorite,
înțelegerea variantelor intersexuale.
Să continui?
Puteai să memorezi toate informațiile.
V-ați îndoi dacă ar fi bărbat?
Sau ați fi încântat
să publicați și să descoperiți copilul-fenomen al momentului?
Oare se găsesc fenomene doar în rândul bărbaților?
În reforma sexuală abordată în articol,
pe lângă altele, mă refer la asta.
Scuzați-mi îndrăzneala, domnișoară,
dar ce ați putea ști dvs. despre sexualitatea feminină?
Sunteți o copilă.
Aș îndrăzni să spun că știu mai multe decât dvs., dle Guzmán.
În ciuda lipsei mele de experiență.
- Trăiască libertatea! - Trăiască!
- Trăiască republica! - Trăiască!
Trăiască republica spaniolă!
Trăiască Spania!
Jos monarhia!
- Trăiască republica spaniolă! - Trăiască republica!
- Nenorocitule! - Hildegart, nu te îndepărta!
Trăiască regele!
Hildegart!
Trăiască muncitorimea!
În cameră!
Spania nu mai e catolică!
De ce nu l-ai lăsat pe Guzmán să răspundă despre copilul-minune?
Hildegart!
Nu uita că nu ne lăsăm provocate!
Ne-am lăsat duse de val cu Guzmán și nu putem permite asta.
- Trăiască republica! - Trăiască republica!
Trăiască!
Libertate!
Trăiască republica!
Poporul nu va fi înfrânt!
Care e problema?
De unde ai apărut, ticălosule?
Construcția parabolei
între emanciparea sexuală a femeilor și dragoste e precară.
Cititorul înțelege concepte complexe pe baza unor parabole simple.
O fi simplitatea o virtute, dar sărăcia intelectuală e o greșeală.
Bine.
Căpșune!
Doamnă, îți pătezi rochia.
Vrei, mamă?
Nu-mi spune „doamnă”!
Acum, că ești faimoasă, trebuie s-o fac.
La brutărie se spune că ești foarte importantă.
Au spus asta?
Mă rog, ei nu prea citesc.
Dar toți vor să afle
despre tânăra avocată care scrie despre sex.
Vezi cine e!
Întoarce-te la treabă!
Doamnă!
Alpha!
Alpha, vino!
Te-am văzut.
Lași analfabeți!
O femeie citită e mai puternică decât o vrăjitoare.
LUAȚI-VĂ BĂRBAT, VRĂJITOARELOR!
Nu-mi place deloc, Aurora.
Nu vreau să insist, dar știi că, dacă vrei,
pot face rost de ceva ca să te aperi.
De ce anume?
De o armă?
Știi ce părere am despre arme.
Nu ne intimidează cu vopsea.
Haide!
Privește!
Agresivitate și strategie.
Ar trebui să le fie rușine.
Uite cum sunt îmbrăcate!
- În negru. - Da, ea e.
Ratezi meciul.
De ce nu ne îmbrăcăm ca toți ceilalți?
O femeie e liberă doar când se eliberează
de toate opiniile și judecățile celorlalți.
Dar vreau să fiu frumoasă!
Ai lăsa frumusețea să-ți domine intelectul?
Ai accepta să fii văzută doar așa?
Nu.
Mulțumesc.
Scuzați-mă, domnule.
Mulțumesc.
Scuzați-mă, domnișoară.
Îl cunoști?
Scuzați-mă, domnule, pot trece?
Bună dimineața!
Hildegart Rodríguez, nu-i așa?
E o onoare.
Iar dvs. trebuie să fiți mama ei, dna Rodríguez Carballeira.
Mă bucur să vă cunosc, doamnă! Sunt Abel Velilla.
Abel Velilla, mă bucur să te cunosc.
Am încercat să te găsesc prin ziar, dar Guzmán nu mi-a dat adresa.
Are ordin să n-o facă.
Înțeleg.
Te-am recunoscut după poza din articole.
Sunt de la Tineretul Socialist. Îmi reprezint colegii.
Am dori să te invităm la unele întâlniri ale partidului.
Ți-am citit toate articolele
și suntem convinși că putem lucra împreună.
Apreciem oferta.
- Domnule... - Velilla.
Velilla.
Dar Hildegart e savantă.
Iar dvs. sunteți politician.
O rog să vină la o singură întâlnire.
Doar una.
Punct, set și meci pentru Lilí Álvarez.
Mergem?
Gândește-te!
Nu mai am cerneală.
Mamă, poți să-mi aduci o nouă bandă?
Mamă!
PEPE ȘI AURORA 1908
Ce faci aici?
Dacă te prinde mama ta că-i umbli prin lucruri, te omoară.
Mai întâi pe tine, apoi pe mine.
Cine este?
Pepe, și nu e treaba ta. Întoarce-te în bucătărie!
O să ne bagi pe amândouă în belele.
Asta e labia minora.
Și aici sus este clitorisul.
Cred c-ar trebui să acceptăm oferta lui Abel Velilla.
Este elementul-cheie pentru excitarea femeilor.
Vezi?
Nu avem nevoie de nimeni.
Nu e o ofertă.
Dacă era o ofertă, ambele părți ar fi beneficiat.
Vor să profite de noi.
LIBERTATEA DE A IUBI OFERĂ...
Aurora!
Cât costă arma?
Cincisprezece reali.
Dar cred că pot s-o iau mai ieftin.
Nu-i spui nimic lui Hildegart.
Nu te obosi să cureți.
VRĂJITOARELE AJUNG PE RUG
De unde știi?
Că vor să profite de noi.
De unde știi?
Pentru că asta face politica gândirii.
Dar ideile sunt inutile dacă nu-s aplicate în viețile oamenilor.
Nu asta ne dorim?
Să schimbăm lucrurile?
Nu asta vrem.
Asta o să facem.
Dar ei nu știu încă asta.
Sunt bărbați. Și politicieni.
Un motiv în plus să mergem la acea întâlnire.
Noi trebuie să fim cele care ne apărăm ideile.
Fără intermediari.
- Bună! - E Macarena.
Am venit.
Îi spun să pregătească cina.
Mamă!
Monarhia tocmai a căzut.
Acum ori niciodată.
Totul la timpul potrivit.
O ai?
E acolo.
E de la Antonio?
N-a vrut să mi-o dea, dar am luat-o.
Voi aveți mai multă nevoie.
Poți rămâne peste noapte.
Îmi pare rău, Macarena, n-am vrut să-ți fac probleme.
Nu înțelegi, Aurora.
Antonio e un om bun, dar anarhismul i s-a urcat la cap.
- Nu ideile sunt problema, ci ei. - De asta trebuie să ne implicăm.
- Deja o facem, în scris. - Multe femei nu știu să citească.
Du-te și adu alcoolul!
Adu alcoolul!
Exact cum a spus tovarășul nostru.
Bineînțeles că aceste alegeri sunt o oportunitate de a regenera Spania.
De a o da înapoi clasei muncitoare,
celor care ară pământul, celor care umplu fabricile.
Partidul Socialist trebuie să câștige alegerile, tovarăși!
Și Partidul Socialist e obligat să aducă o schimbare.
O schimbare într-o societate bazată pe principiile revoluției.
Tovarășul Ocaña a spus deunăzi: „Trebuie să ne apărăm patria.”
Și eu spun că, pentru a o apăra, avem nevoie de un proletariat sănătos.
Deoarece adevăratul patriotism începe
prin dezvoltarea unei industrii naționale și a unei economii...
Bună ziua! Bun-venit!
Mă bucur c-ați venit.
Hildegart poate vorbi după ce termină tovarășul Miguel.
Hildegart n-a venit să vorbească, ci să asculte.
- Trăiască Partidul Socialist! - Trăiască!
- Trăiască republica! - Trăiască!
Chiar aș vrea să vorbesc.
Nu știu că nu suntem ca ei.
Am dovedit că, dacă își urmează scopurile,
se vor împotmoli de un gard,
- ... oferit... - Miguel!
Da... Domnilor, tovarăși,
avem un oaspete foarte special.
Tovarășă Hildegart, te ascultăm.
Suntem onorați să te avem aici.
Fii impecabilă în alegerea cuvintelor!
Îmi permiți?
Vă mulțumesc.
Domnilor, tânăra-fenomen, Hildegart Rodríguez!
Bună ziua!
Vă mulțumesc că îmi permiteți să vorbesc.
Tovarășul Abel Velilla ne-a invitat pe mine și pe mama
să participăm la această întâlnire.
După ce am discutat, am decis să venim.
Părea o ocazie bună
să contribuim cu opiniile noastre la dezbaterile unui partid
care, chiar dacă se lăuda că vrea egalitate între toți membrii societății,
a ignorat sistematic și fără rușine
jumătate din populația acestei țări:
femeile.
- Trăiască Partidul Socialist! - Trăiască!
Se știe că lupta de clasă este principala forță motrice.
De aceea o să vorbesc azi despre ceva
ce ați decis să ignorați în această luptă.
O ALTĂ FEMEIE ESTE ATACATĂ ȘI VIOLATĂ ÎN CHAMBERÍ
E o știre din ziarul de astăzi.
Opt victime luna asta.
Intră în casele lor ca să jefuiască și, cu ocazia asta, le violează.
Mii de femei sunt violate.
Mii de femei mor în timpul travaliului.
Mii de femei sunt bătute zilnic.
Trăim toate în alertă maximă.
Și totuși, când citesc minutele întâlnirilor voastre,
nu e nici urmă de așa ceva.
Nicio părere.
De ce?
Pentru că suntem invizibile?
Sau pentru că nu vă pasă de noi?
Uitați-vă în sala asta!
Uitați-vă!
Sunt peste 70 de bărbați și doar două femei.
Dar e o plăcere să mă aveți azi aici.
De ce?
De ce sunt singura femeie care merită respectul vostru?
S-a întrebat cineva vreodată de ce femeia spaniolă
e cu 20 de secole în urmă?
Dacă femeile spaniole ar avea o viziune independentă
asupra situației universale,
ar simți o rușine profundă,
pe care nu o merită.
Dacă vreți o Spanie mai liberă și mai dreaptă,
începeți prin a face acest spațiu un loc mai liber și mai drept.
Revoluțiile se fac când oamenii sunt liberi și pregătiți,
nu când foamea, durerea și furia...
i-au condus la o stare de iresponsabilitate.
A fost bine?
Data viitoare nu te poticni în știrile din ziare!
Hildegart!
Vii la următoarea întâlnire?
Nu sunt destule femei.
- Dacă reușesc să aduc mai multe... - Mulțumesc.
Dar mai e mult de muncă.
- Bună ziua! - Bună ziua!
Mergem?
Vă mulțumesc că ați venit!
Insist, nu te poticni!
Treci direct la inegalitate!
„Puține femei pot să conceapă adevărata libertate reciprocă
„și nerestricționată pentru ambele sexe...”
Chiar trebuie să faci asta acum?
Vrei să avem cină sau nu?
Nu te lăsa distrasă. Ce mai spune?
„Dar și mai puțini bărbați sunt capabili să accepte asta,
„fie că sunt reacționari sau deschiși.”
Macarena!
Cine este Pepe?
De ce ascunde mama o poză cu el?
Te rog!
Doarme.
Pepe e singurul bărbat pe care l-a iubit cu adevărat mama ta.
Și unde este?
E fiul surorii ei,
dar mama ta l-a crescut.
Și mama ta, o cunoști doar, a făcut din el un pianist genial.
La numai patru ani, a cântat la pian la Curte.
Dar mătușa ta, care e foarte șmecheră,
s-a prins că poate face bani de pe urma lui
și l-a luat.
Și mama ta nu l-a mai văzut niciodată.
Hai, citește-mi ceva mai ușor.
Mai ușor?
Nu te interesează libertatea femeilor?
Mă interesează libertatea, dar mă faci să mă simt proastă.
Uite!
ÎMPREUNĂ PE VECIE
Un roman de dragoste.
Mi l-a dat o colegă de la fabrică.
Încerc, dar mi-e greu. Îmi citești tu?
„S-a uitat fix la ea și a șoptit:
«Sunt flămând și însetat în singurătatea mea.
«Foamea de a te avea lângă mine...»”
Dacă râzi de mine, nu mai citi!
Deși s-ar putea să-ți placă și ție puțin romantism, nu-i așa?
Dă-mi-o!
„«... de săruturile tale, de privirea ta...»”
Nu știu dacă e genul de carte care să elibereze femeile.
Ei bine, îmi place.
Ce s-a întâmplat?
Ia te uită!
- Ești gata? - Da, sunt aproape gata.
- Nu poți s-o faci mai repede? - Mă străduiesc.
Dacă află mama, nu mă lasă să merg.
- Grăbește-te! - Termin acum ultimele notițe.
Nu durează mult.
Macarena!
De ce să participi la ședință când ești la menstruație?
Femeile de la țară o fac.
Femeile de la țară sângerează la țară, nu la ședințe de partid.
Politica e ca grâul, Macarena, nu poate aștepta.
- Dacă se îmbibă pânza? - O arunc și o schimb.
Cum s-o arunci ca pe o vechitură?
Grăbește-te! Nu vreau să spună că femeile nu sunt punctuale.
Mulțumesc.
Da, dar a cerut să ni se refuze votul.
Le place să vadă femei luptându-se între ele.
N-ar trebui să votăm?
N-a cerut să ni se refuze, ci să se amâne.
Sunt de acord cu Campoamor...
Ai reușit. Toată lumea se uită la ea de parcă ar fi un miracol.
Dar te văd pe tine în ea.
Hildegart mă depășește cu mult.
Mulțumesc, tovarășe!
Merg la toaletă.
Unde mergi? Asta e toaleta bărbaților.
Scuzați-mă, dle, dar e foarte urgent.
Ești bărbat?
- Nu găsesc toaleta femeilor. - Nu există.
Trebuie să te duci acasă.
- Ramón. - Ce este?
Puștoaică afurisită!
Hildegart.
Nu m-aș fi gândit c-o să te văd aici.
Ai observat că vin din ce în ce mai multe femei?
Va trebui să facem o toaletă pentru ele.
Poftim!
Mulțumesc.
Trebuie să plec, mă așteaptă mama.
Ai putea scrie un eseu pe tema asta.
Ce temă?
Toaleta.
Nu există toaletă pentru femei. Ar fi o metaforă.
Primul meu eseu e deja la tipar.
Ce titlul are?
Sex și dragoste.
Trebuie să-l citesc.
- Ei bine... - Hei, de unde vine numele tău?
Hildegart.
Mama spune că înseamnă „grădina cunoașterii”.
- „Grădina cunoașterii.” - Dar nu e așa.
În germana veche, „hil” e „bătălie”, iar „hart” e „grădină”.
Ar fi „grădina bătăliei”.
Dar să nu-i spunem ei!
N-o să-i spunem.
Chiar trebuie să plec.
Vii la următoarea întâlnire?
Da.
SEX ȘI DRAGOSTE HILDEGART
Dă-mi mâinile! Haide!
Învârte-te!
Mai repede!
Bine, în regulă...
Alpha!
- Am reușit! Ești fericită? - Ce citești?
Macarena, dansează!
- Domnișoară! - Dansează, Macarena!
- O să amețesc. - „A tăcut imediat,
„și atunci el a sărutat-o încet.”
Cu siguranță nu îl citești pentru calitatea prozei.
E un roman melodramatic.
Sunt interesată să văd cum e descrisă iubirea în literatură.
Aceste romane nu arată nimic.
Nu reflectă viața reală.
Doar dorințe neîmplinite.
Dorința e interesantă, mamă.
Nu ai dorit niciodată pe cineva?
M-am îndrăgostit o dată.
De un căpitan.
Cu mult înainte să te naști.
Aproape că ne-am căsătorit.
Și ce s-a întâmplat?
- Eu am vrut să fiu liberă, el... - Nu ar fi permis asta.
Ar fi vrut să fie tatăl tău.
Ai regretat vreodată?
Ce să regret?
Iubirea și revoluția nu fac casă bună.
Macarena spune că singurul bărbat pe care l-ai iubit a fost un copil.
Pepe.
Se pare că Macarena vorbește prea mult.
De ce nu mi-ai spus despre el?
Uită de romanele ieftine!
Ficțiunea este, prin definiție, conservatoare.
De ce avem o armă în casă?
Domnule Guzmán.
Mereu întâmpinați așa oaspeții?
De obicei, nu avem oaspeți.
Cred că sunteți primul bărbat care pune piciorul aici.
Bun. Să cinstim pentru Hildegart!
Noi nu bem șampanie.
Am vrut să vă dau personal vestea bună.
Toți vor un exemplar din Sex și dragoste.
Se vinde ca pâinea caldă.
A doua ediție e deja la tipar.
Am venit să vă achit o parte din suma pentru prima ediție.
Puteți folosi banii ca să vopsiți peretele.
Ne place așa cum este.
Care este suma?
793 de pesete.
- Pe ce nume scriu cecul? - Pe numele meu.
Aurora Rodríguez Carballeira.
Am nevoie de numele unui bărbat.
N-o să puteți încasa cecul personal.
Am putea folosi numele tatălui lui Hildegart.
Hildegart nu are tată.
În acest caz, vă pot da eu banii.
Foarte bine. O rog pe Macarena să vină după ei.
- Pot să vin eu să îi aduc. - N-o să fie nevoie.
Mulțumesc.
Ei bine...
Vă anunț când e gata.
Prea bine.
De asemenea, voiam să vă spun că am fost contactat
ca să public Sex și dragoste în Anglia.
- De către cine? - Havelock Ellis.
- Doctorul Havelock Ellis? - Da.
Încă n-a făcut o ofertă, dar vrea să se întâlnească cu autoarea.
Iar H.G. Wells vrea să scrie prologul.
Ai auzit, mamă?
O să ne gândim când ne fac o ofertă.
Dar, mamă, Havelock este pionierul mondial în sexologie.
Sprijinul lui ar fi...
Dl Havelock Ellis și dl H.G. Wells sunt imperialiști englezi
care vor să profite de ideile noastre.
Nu cred că dl Wells intenționează...
Când o să facă o ofertă, discutăm.
- Mai doriți ceva? - Da.
Aș vrea să vă public următorul eseu, domnișoară.
- O zi bună! - Mulțumesc.
- Bună! - Bună!
Bună!
- Bună! - Ce faceți?
- Mulțumesc. - Vreau și eu un autograf.
Va trebui să aștepți. Tovarășele au venit înainte.
Bine.
Bun-venit!
Mulțumesc.
Vezi ceva interesant?
Da.
Dar nu-mi permit.
Îmi dai un autograf?
REBELIUNEA SEXUALĂ A TINERETULUI
Important e ca ideile cărții să ajungă la oameni,
nu cine dă autograful.
Așa e.
Dar mi-aș dori un autograf de la tine.
Ai un pix?
Firește.
Scuzați-mă! Am întârziat?
Am traversat tot Madridul ca să vin pentru autografe.
Hildegart a plecat deja?
Oamenii vor autograful tău
doar ca să poată vinde cartea scump.
Grozav!
Așa o să-ți fie mai greu s-o vinzi.
„Această carte este și va fi mereu a lui Abel Velilla.
„Nu autorizez să fie vândută.”
Totul e în cărți.
Nu sunt sigur că totul e în cărți, sincer să fiu.
Există și altceva.
Ar trebui să ieși și să vezi.
Cu tine?
De ce ați intrat în politică, dle Velilla?
Ca să fiți vocea poporului?
Sau ca să-l conduceți?
Nu cred că cele două se exclud reciproc.
Sunteți sigur?
Am intrat în politică ca să transform societatea, dnă Rodríguez.
Liderii sunt vocea oamenilor, care îi aleg liber.
Și, când liderul și oamenii se află
pe aceeași temelie revoluționară, în timp, succesul este garantat.
Hildegart este exemplul.
Ea ghidează oamenii fiindcă au pus-o acolo când aveau nevoie de ea.
- Asta e marea putere a maselor. - Vă înșelați.
Hildegart e unde e pentru că eu am pus-o acolo.
Să mergem!
Cum a fost?
O ajut cu cămașa de noapte.
- Ce s-a întâmplat? - Nimic.
Hilde...
Sunt doar obosită.
Cine este?
Cine este cine?
Nu te-am văzut niciodată obosită după o prezentare.
Cine este el?
- Nu există niciun „el”. - Haide!
Ce e, scriitor sau politician?
Ți-a făcut ceva?
Nu, nu mi-a făcut nimic.
Deci, există un „el”!
Ce s-a întâmplat?
Mama nu va permite niciodată să se întâmple ceva. Asta s-a întâmplat.
Mama ta nu e așa.
Cum îl cheamă?
- Cum îl cheamă? - Abel.
Abel.
E chipeș?
Macarena,
mă poți ajuta?
Cu ce, scumpo?
Trebuie să-l văd singură.
Nu-ți face griji! Mă ocup eu.
Nu fi tristă! Găsim noi o cale.
Ești foarte frumoasă.
Termină!
Termină! Nu mă gâdila!
- O să ne audă. - Mama ta doarme deja.
Te iubesc mult, Macarena!
Cine e cea mai frumoasă din lume?
Domnilor!
- Bine ați venit! - Bună dimineața!
- Bună dimineața! Ce mai faci? - Abel.
- Cum te simți? - Domnule Velilla.
Dnă Rodríguez, ce coincidență!
Să vă prezint!
Julián Besteiro, președintele Partidului Socialist.
E o adevărată plăcere.
- Andrés Saborit. - Mă bucur să vă cunosc.
Și Wenceslao Carrillo.
Doamnă, fiica dvs. e cu adevărat un geniu politic.
- Felicitări sincere! - Trebuie să alegeți.
Ori stați departe de Hildegart,
ori nu mai participă la întâlniri.
- Una sau alta. - Abel, despre ce vorbește?
Să vedem dacă interesul personal depinde de cel colectiv!
Domnilor, o zi bună!
- O zi bună! - O zi bună, dnă!
Abel, ce s-a întâmplat aici?
Atacurile n-au nicio legătură cu noi.
Ba da.
Sau nu facem și noi parte din partid?
E responsabilitatea noastră
să condamnăm acele atacuri și să presăm poliția.
Se plâng că sunt jefuiți,
dar ei au jefuit oamenii.
Știți ce? Fură de la un hoț, câștigă o sută de ani de iertare.
Cum rămâne cu violul?
Nu vorbim despre jafuri, jafurile nu sunt problema.
Problema e ce le fac femeilor.
E o bandă anarhistă. Stânga trebuie să rămână unită.
- Nu pot să cred! - Nu e anarhism.
Anarhismul e lupta pentru libertate, vă amintiți?
E războiul împotriva autorității, nu a femeilor.
Dacă voi ați fi cei violați, nu ați întoarce capul.
Aici, dră Rodríguez.
PARTIDUL REPUBLICAN FEDERAL
Nu crezi că a venit timpul
să participăm și noi activ la alegerile partidului?
Da, tovarășă. O să ținem cont de asta.
Acum e momentul nostru.
- Acum e timpul nostru. - Așa e, e timpul nostru!
Gata! Ședința se suspendă.
Tovarăși și tovarășe, trăiască lupta muncitorilor!
- Trăiască! - Trăiască Partidul Socialist!
- Trăiască! - Trăiască republica!
Trăiască!
Contracepția și controlul descendenților sunt un subiect bun pe care să-l abordezi.
Nu cred că e bine să vorbești despre grupurile anarhiste deviante.
Supa ta, draga mea!
Las-o în pace, Macarena! Are un discurs mâine.
- Dar trebuie să mănânce. - Las-o în pace!
Ai auzit de grupul anarhist care jefuiește case?
N-o să vină aici. Jefuiesc doar casele burgheze.
Nu ți se pare că și asta e una?
Există o casetă de bijuterii, o menajeră și două femei singure.
Voi două sunteți prea cunoscute ca să riște un scandal.
Scuzați-mă!
Și, în spatele ei, va mărșălui o mulțime
în care nu vor mai fi prezenți doar bărbați,
ci și femei.
Noi, care am învățat să observăm, nu doar să privim.
În primul rând, pentru că asta ne e firea,
dar și din necesitatea de a contribui în viitor la avântul reformist,
am decis să luptăm.
Nu împotriva bărbaților, ci alături de ei.
În tot ceea ce ne va face pe toți mai liberi și mai capabili
de a crea o societate dreaptă.
- Trăiască Partidul Socialist! - Trăiască!
- Trăiască lupta muncitorilor! - Trăiască!
Sculați, voi oropsiți ai vieții
Voi, osândiți la foame, sus!
Să fiarbă-n inimi răzvrătirea
Să-nceapă al lumii vechi apus!
Sfârșiți odată cu trecutul negru...
- Felicitări! Mulțumesc mult. - Felicitări pentru discurs!
- Felicitări sincere pentru discurs! - Te susținem.
- Felicitări, tovarășă! - Felicitări sincere!
- Felicitări! - Felicitări!
Ține-o tot așa!
Mulțumesc foarte mult!
Mulțumesc pentru cuvinte!
- Te iubim! - Te iubim!
Rob cu rob să ne unim
Internaționala
PARTIDUL REPUBLICAN FEDERAL
„Această broșură îi aparține pentru totdeauna lui Hildegart Rodríguez.
„Nu autorizez să fie uitată. Abel.”
Hildegart.
Ai vrea să dansezi un vals înainte de culcare?
Bine.
Havelock i-a făcut o ofertă lui Guzmán să-mi traducă eseurile.
Fiți atenți!
Pot bărbații să renunțe la privilegiile dobândite?
Vrea să merg la Londra ca să mă cunoască.
Ai fost vreodată acolo?
N-am traversat niciodată marea.
LIMITAREA DESCENDENȚILOR EDUCAȚIE SEXUALĂ
Lasă-mă să-ți citesc noul eseu!
E greșit să descrii organele sexuale ca fiind private.
Nu sunt mai private ca restul corpului nostru.
N-ar trebui ca sexualitatea să fie o problemă de stat?
Rilke spune: „Cum să-mi opresc sufletul să nu-l atingă pe al tău?”
„Cum să-l ridic deasupra ta?”
PEPE ARRIOLA ÎN CONCERT
Mă gândeam la un cântec despre care îmi povestea mereu mama.
„Te iubesc pentru că te iubesc.
„Nimeni nu-mi controlează iubirea.
„Te iubesc pentru că asta simt în adâncul sufletului meu.”
După numărarea voturilor,
Partidul Socialist Muncitoresc Spaniol câștigă alegerile.
Bravo!
VICTORIA POPORULUI
Nu putem umple pământul cu guri pe care nu le putem hrăni.
Să luptăm pentru un sistem de avort!
- Nu putem face asta. - Putem, pe termen lung.
Deocamdată, putem face ceea ce azi nu poate fi pedepsit.
Când sarcina e rezultatul unui act violent.
Când viața mamei e în pericol.
- Când nu poate avea grijă de copil. - Nu facem acte caritabile.
În aceste cazuri, avortul nu e o crimă.
Aici...
- „Să nu se pedepsească...” - S-a întâmplat ceva, mamă?
„Avort necesar, făcut pentru a salva
„femeia aflată în pericol de moarte.
„Avort sentimental, când sarcina e rezultatul unui act violent.
„Trebuie stabilit că, în aceste cazuri, avortul nu e o crimă.”
... nu e o crimă.
Mamă!
Mamă, te rog!
Nu.
Nu!
Tot ce ai îmi aparține mie.
Totul.
N-o să mai mergi la întâlniri.
O să scrii dimineața.
O să citești după-amiaza.
O să dorm cu tine noaptea.
O să mâncăm împreună.
Și merg cu tine la toaletă.
Îți interzic cu desăvârșire să părăsești casa asta.
Dacă te lași dusă de simțirile tale, cedezi instinctelor animalice.
Și ăsta e principalul nostru dușman.
Am trecut prin multe ca să ajungem aici.
Nu las nicio slăbiciune să pună în pericol acest proiect.
Dragostea e o slăbiciune.
Ai fost concepută ca să schimbi lumea.
Sacrificiul personal e necesar pentru binele suprem.
Nu putem da greș acum.
Te-am educat mai bine de atât.
Guzmán așteaptă textele finale peste trei săptămâni.
Nu te lăsa distrasă!
NIMIC NOU AMBIȚIA „NEPOTIȘTILOR SOCIALI”
Stimate dle Havelock Ellis, virgulă,
Vă mulțumesc sincer pentru cuvintele
și interesul față de eseurile mele, punct.
Regret să vă informez că eu și dl Guzmán
avem alte planuri și angajamente pentru ediția internațională. Punct.
Vă rog să-i transmiteți scuzele mele dlui Wells.
Punct.
În ce privește călătoria la Londra, ar fi o plăcere să pot merge,
dar, cu regret,
obligațiile mele la Madrid mă împiedică să merg.
Punct.
Dar, cu regret,
obligațiile mele la Madrid mă împiedică să merg.
Mulțumesc în avans. Punct.
Cu stimă.
Te bandajez eu.
Nu e nevoie.
Acum o să răspund la scrisorile cititorilor.
Macarena.
Câte scrisori au venit azi?
Destul de multe. Le aduc.
Poți face concesii publicului,
atât timp cât asta nu-ți afectează munca.
Sunt 16 de la fani,
una de la liceu, iar asta nu are adresa expeditorului.
De la cine este?
Nu petrece mai mult de o oră cu scrisorile!
Eu ies în oraș.
Mă întorc în curând.
Du-te la culcare după cină!
Hilde, ți-am făcut asta.
Macarena...
Nu poți merge la o întâlnire îmbrăcată în negru.
Mulțumesc!
- Apă? - Tu ce bei?
Un vermut.
Vrei și tu unul?
Putem dansa?
- Ce vrei? - Un vermut.
Două. Mulțumesc.
Ce e?
Mă mir că mama ta te-a lăsat să vii singură.
Nu e atât de rea pe cât crezi.
Șase reali.
Mulțumesc.
- Plătesc eu. - Nu, pot să plătesc.
- Fac eu cinste azi. - Crezi că nu pot plăti?
- Poftim! Mulțumesc. - Mulțumesc.
Doar azi.
Doar de data asta.
- Noroc! - Noroc!
Primul tău vermut. Diferența dintre teorie și practică.
Ca socialiștii.
Câștigă alegerile cu un program, dar apoi implementează altul.
Nu suntem la fel, oamenii vorbesc
Și viața mi-o irosesc
Eu sunt un nimeni...
Și asta e ideologie.
Tu ești cineva
Doi oameni diferiți
Nu pot fi împreună
Dar deja te iubesc
Și nu te pot uita
Și visez doar să mor în brațele tale
Nu știu ce sunt clasele sociale
Dar știu că te iubesc
Și tu mă iubești pe mine
Să plecăm de aici
Departe de toți
Departe de gurile rele
Care ne judecă mereu
Să plecăm de aici
Departe de lume
Într-un loc fără justiție
Fără legi, fără nimic
Doar noi și dragostea noastră
Să plecăm de aici
Departe de toți
Departe de gurile rele
Care ne judecă mereu
Să plecăm de aici
Departe de lume
Într-un loc fără justiție Fără legi, fără nimic
Doar dragostea noastră
Nu suntem la fel
Oamenii vorbesc
Nu știu. Nu-mi place.
Aurora.
Cât timp a trecut?
Optsprezece ani.
Vrei ceva de băut?
Nu beau.
Te rog, ia loc!
Ce face fiica ta?
Hildegart e tot ce mi-aș fi putut dori.
E un fenomen.
Încă unul.
Pepe...
Ce ai făcut azi...
Te-am învățat mai mult de atât.
E mai prejos de educația ta, Pepe.
De ce ai venit aici?
- Ca să mă umilești? - Nu.
Știi cum mi se spune la Paris?
Sunt sfârșit, Aurora.
Sunt un impostor.
Nu e adevărat.
Nu!
Dacă aș fi rămas cu tine, aș fi fost în siguranță acum.
Nu.
De ce m-ai invitat?
Nu te-am invitat.
Nu voiam să mă vezi așa.
Prea bine.
Cum merg lucrurile cu Havelock Ellis?
I-am refuzat oferta.
Nu vreau să merg singură.
Și mama ta?
Aș putea merge eu cu tine.
Nu vorbesc engleză, dar...
Havelock plătește biletele.
Chiar îmi propui asta?
Ai veni cu mine?
Aș merge oriunde în lume cu tine.
Trebuie să plec.
Doamnă, m-ați speriat.
Vă simțiți bine?
Te-a lovit din nou?
Mă duc să fac mic-dejunul.
Antonio?
Ce este?
Putem intra?
Mamă?
Macarena?
Mamă.
Unde ai fost?
Am crezut că ai pățit ceva.
- De ce nu m-ai trezit? - Păreai așa liniștită...
Am decis să te las să dormi.
M-am gândit.
Viața în casa asta o să se schimbe.
Și în țară.
Așa că l-am invitat pe Abel Velilla la cină, săptămâna viitoare.
Te-am rupt de lume ca să fac din tine un lider.
Pentru că lumea are nevoie de lideri puternici, mai știi?
Freud în sexul tău.
Nietzsche în pieptul tău.
Marx în capul tău.
- Bună seara! - Sunteți Abel?
- Și dvs.? - Macarena.
Mă bucur să vă cunosc.
Am adus asta. Mătușa mea le face.
Sunteți foarte amabil. Intrați!
Mulțumesc.
Haideți, simțiți-vă ca acasă!
Mulțumesc, sunteți amabilă.
E interesant că ați lăsat mâzgălelile pe hol.
Un semn de coerență.
Apropo de coerență, spuneți-mi...
Cum se va schimba Partidul Socialist?
După cum denunță Hildegart, favoritismul e o calamitate
care i-ar putea aduce căderea.
Mă îndoiesc că Partidul Socialist se poate schimba.
- Dacă nu renunță... - Aș vrea să aud părerea lui.
Poți să-mi torni niște apă?
Îmi torni niște apă, te rog?
Sunt complet de acord cu Hildegart.
Partidul Socialist a trădat principiile mișcării muncitorești
și ale luptei revoluționare, lupta de stradă,
în fabrici, la țară.
I-a interesat doar strategia electorală.
Așa e mereu cu politicienii.
Mă gândesc să mă alătur Partidului Federal.
Și eu.
Grozav! Cu anarhiștii.
Nu sunt anarhiști, sunt federaliști.
Clasa muncitoare din această țară datorează mult...
- Ușa. - Scuzați-mă, doamnă...
- Dacă nu sunt anarhiști, ce sunt? - Trebuie...
Trebuie să recunoaștem cât datorează clasa muncitoare
mișcării anarho-sindicaliste și apărării libertății.
Să fiu a naibii!
Credeți că, dacă doborâm toate structurile,
o să ne simțim mai liberi.
Aruncați în haos.
Ușa!
Dnă Rodríguez, anarhia nu e haos, e ordine și organizarea muncitorilor.
Fără Dumnezeu, fără stăpân, fără suveran.
E o utopie.
Bună seara!
Sunteți dl Abel Velilla?
- Cine sunteți? - Eu sunt. Ce se întâmplă?
Dle Velilla, sunteți arestat pentru mai multe jafuri și violuri.
- Trebuie să fie o greșeală. - Stați jos, dnă!
- Dră, vă rog, e periculos. - Nu a făcut nimic.
Nu!
E responsabil pentru atacurile grupării anarhiste.
Nu e adevărat.
Nu o să menționez unde se afla acuzatul în momentul arestării,
ca să nu vă pătez reputația, dră Rodríguez.
- Dar nu mă luați drept mincinos! - Dați-i drumul fiicei mele!
Dă-mi drumul!
Nimeni de aici nu vă crede mincinos.
Nu te mișca!
Poate că sunteți foarte inteligente, dar puștiul ăsta vă păcălea.
- N-am făcut nimic. - Abel, ce s-a întâmplat?
- Luați-l! - N-am făcut nimic.
N-am făcut nimic!
„Nu mai suspinați, domnițelor!
„Nu mai suspinați.
„Bărbații să-nșele mereu au căutat.
„Cu un picior pe țărm
„și altul pe mare,
„nestatornici au fost mereu.
„De suspine uitați și lăsați-i să-și vadă de drum!
„Viața sorbiți-o din plin.
„Suferința care vă macină preschimbați-o
„într-un cântec vesel.
„Nu mai suspinați, domnițelor, nu mai suspinați...
„Bărbații să-nșele mereu au căutat.
„Cu un picior pe țărm și altul pe mare,
„nestatornici au fost mereu.”
În exact acest moment,
începe agitația
de a lăsa diferite forme de sunet
pentru a savura reproducerea lor.
În anul 1877,
a apărut General Electric,
reușind să înregistreze sunetele...
ABEL VELILLA A FOST CONDAMNAT LA ÎNCHISOARE
Noua menajeră vine într-o oră.
O cheamă Rosa.
E bătrână, dar cred că lucrează bine.
Ce s-a întâmplat cu Macarena?
A demisionat sau ai concediat-o?
Nu contează.
Dar sper că asta e mai serioasă.
Începe să lucrezi la noile texte!
Jucăm badminton într-o oră.
Răspund eu.
Poate că e Macarena.
Hildegart.
Abel a venit la mine înainte să fie arestat.
Nu, vă rog!
- M-a rugat să... - Domnule Guzmán.
Macarena n-a venit să ia banii
pe care vi-i datoram pe ultima ediție.
Macarena nu mai lucrează în casa asta.
Cum așa?
E nevoie să semnați o chitanță.
Asta a sosit de la Londra pentru tine.
HILDEGART RODRÍGUEZ
HAVELOCK ELLIS
Credeți că e vinovat?
Nu știu.
- Poftim! - Mulțumesc.
- Mai doriți ceva? - Nu, asta e tot.
Sper să citesc în curând noul eseu.
O să fie gata în curând. O zi bună!
Un vals?
Să mergem!
BILET LA CLASA A DOUA LONDRA
Aici e casa noastră.
Scuze, e ultimul lucru care voiam să se întâmple.
Sper să mă ierți.
Aici e sufrageria.
Pe aici, vă rog!
Aici e...
- Ce faci aici? - Trebuia să mănânc înainte să continui.
Îmi pare rău, ea e fiica mea, Hildegart.
- Încântată! - Mă bucur să te cunosc.
Oamenii vorbesc mult despre cărțile tale.
Ați citit vreuna?
Nu știu să citesc.
Continuăm?
Pe aici.
Eram tânără și frumoasă
Unui băiat tânăr
Pe care nu-l iubeam
Nu îl iubeam
Mama m-a dat de soție
Eram tânără și frumoasă
Ce vrei?
- Sunteți Antonio? - Macarena nu e aici.
Vreau să vorbesc cu ea.
- Nu e aici, nu te pot ajuta. - Trebuie să vorbesc cu ea, e important.
Fato, nu vreau să-ți fac rău!
Nu plec până nu vorbesc cu ea.
Lasă-mă să vorbesc cu ea!
N-o să-ți facă probleme.
Ar fi bine să fie adevărat.
N-ar trebui să fii aici.
Nu e un loc potrivit pentru o fată de familie bună.
Macarena, nu mai sunt o fetiță.
De ce ai plecat?
Vreau să știu de ce m-ai părăsit fără să spui nimic.
Și voiam să știu pentru ce ar trebui să te iert...
Până când i-am văzut pe Antonio și pe prietenii lui.
A fost ideea mamei mele?
Sau a fost ideea ta?
Ca și arma.
Cum poți să crezi asta despre mine?
Nu mai știu ce să cred.
Despre tine sau despre oricine.
A fost mama ta.
A aflat că Antonio a fost responsabil pentru atacuri.
S-a oferit să-i dea bani și să nu-l denunțe
în schimbul trădării lui Abel.
Cum ai putut să faci asta?
Jur pe viața mea c-am încercat să previn asta. Jur pe Dumnezeu!
Un om nevinovat e în închisoare din cauza lipsei tale de caracter.
Chiar crezi asta?
Tu, cea deșteaptă și citită?
Chiar crezi că așa funcționează viața?
Că e atât de ușor?
Crezi că-mi place să trăiesc așa?
Nu toate am fost la fel de norocoase ca tine, scumpo.
Discursurile tale sunt grozave, dar viața nu e așa.
Fără bani, nu ești liber.
Noi, femeile, nu suntem libere.
Îți dau o zi să-l denunți pe Antonio
și să le explici polițiștilor că nu ai fost implicată.
Dacă nu, mă duc eu și mă asigur că ești acuzată de complicitate.
Îmi pare foarte rău.
Ai întârziat.
Macarena merge să-și denunțe soțul.
Cred că, dacă te întâlnești cu el și-i dai destui bani,
nu va spune că ai fost implicată.
Când Abel o să fie eliberat, mă duc la Londra cu el.
Havelock mi-a trimis biletele.
N-o să mergi.
Cum ai putut să faci asta?
Dar tu cum ai putut?
E munca vieții mele.
Am făcut ce trebuia să fac.
Cu ce preț?
Cu prețul fericirii mele și al vieții unui om nevinovat.
Niciun proiect nu reușește fără sacrificii.
Ai grijă, mamă!
Începi să vorbești ca o fascistă.
După tot ce am făcut pentru tine...
Tot ce ai făcut a fost pentru binele tău.
Ce am făcut pentru binele meu?
Spune-mi!
Ce am făcut pentru binele meu?
Am renunțat la viața mea pentru binele lumii.
Lumea nu știe că exiști.
Lumea pe care noi o dorim, mamă,
dacă e într-adevăr aceeași,
nu se construiește așa.
Ești dușmanul propriilor tale idei.
Ce știi tu despre lume?
Eu sunt întreaga ta lume.
Toate ideile tale sunt ale mele.
Mă iubești.
A fost o vreme când m-ai iubit.
Tu nu știi ce e iubirea.
Știu mai multe despre iubire decât tine.
Ești mânată de o singură forță
și ai un psihic rudimentar.
Animalele au un suflet mai rafinat decât al tău.
Nimeni nu a iubit vreodată așa cum te iubesc eu.
Nimeni.
Și nu las un bărbat să te ia...
Ajunge!
Bărbații nu sunt dușmanii noștri, mamă!
Negi umanitatea.
Negi femeile.
Le urăști.
Urăști faptul că simțim.
Și nu există revoluție fără dragoste.
Ăsta e genul de iubire care ne subjugă.
E o minciună.
- E adevăr. - E o minciună!
Nu ești de partea femeilor.
Te comporți ca un bărbat.
Vrei să mă ai așa cum bărbații au femei.
Pentru propriul tău interes.
Dar nu suntem proprietatea nimănui, mamă.
A nimănui.
Eu nu sunt proprietatea nimănui.
Ești a mea.
Nu sunt a nimănui.
De acum înainte decid singură pentru mine.
De acum înainte sunt liberă.
Noapte bună, Hildegart!
Noapte bună, mamă!
TÂRFELOR, O SĂ AJUNGEȚI ÎN IAD
S-a întâmplat ceva, doamnă?
Scoate câinele la plimbare, te rog!
Acum?
Haide, îmbracă-te!
Du-l la o plimbare lungă!
Cum doriți, doamnă.
Mama m-a dat de soție
Eram tânără și frumoasă
Am iubit și am urât cu patimă.
Calea mea de mijloc e omul mecanic automat.
Ceea ce s-a întâmplat mi se pare atât de logic.
Atât de precis.
Sunt un pic mai celestă decât omul de rând.
A fost un gest excentric, știu.
Dar dumneavoastră...
nu puteți analiza cazul mamei supremei statui umane.
Când am născut, am încetat să mă mai gândesc la mine.
M-am dedicat în totalitate formării acelei ființe umane.
Întărindu-mi, stop cu strop, credința în ea.
Dar voi, bărbații,
cu atenția în alte părți,
nu ați reușit să vedeți că sunt o planetă cu o lumină proprie.
Nu ați înțeles că munca nu era făcută pentru un loc anume.
Nu ați înțeles amploarea conexiunii unui sculptor cu opera sa.
După ce a observat cea mai mică imperfecțiune, o distruge.
Asta am făcut cu Hildegart.
Statuia umană.
Creația mea.
Proiectul Hildegart a eșuat.
Nu avea rost să continui.
ÎMPUȘCATĂ MORTAL DE MAMA EI ÎN GALILEO, UNDE LOCUIA
HILDEGART ÎMPUȘCATĂ MORTAL ÎN CASĂ
HILDEGART REBELIUNEA SEXUALĂ A TINERETULUI
FECIOARA ROȘIE E MOARTĂ
Hildegart Rodríguez Carballeira a murit în 9 iunie 1933, la 18 ani.
A scris 16 cărți de eseuri și peste 150 de articole
în ultimii trei ani de viață.
Munca ei și a colegilor ei a fost uitată după războiul civil spaniol.
A persistat în plan spectral.
„Nu mai suspinați, domnițelor!
„Bărbații să-nșele mereu au căutat.
„Cu un picior pe țărm și altul pe mare,
„nestatornici au fost mereu.
„De suspine uitați și lăsați-i să-și vadă de drum.
„Suferința care vă macină preschimbați-o într-un cântec vesel.
„Nu mai suspinați! Lăsați-i să-și vadă de drum!
„De suspine uitați.
„Suferința care vă macină preschimbați-o
„într-un cântec vesel.
„Nu mai suspinați.
„Bărbații să-nșele mereu au căutat.
„Cu un picior pe țărm și altul pe mare,
„nestatornici au fost mereu.
„Nu mai suspinați, domnițelor!”
Subtitrarea: Ramona Curt
Redactor Anca Tach